Normalt varer en jordbærsæson cirka seks uger. I år har den kun varet i tre uger. På Lille Nejst Selvpluk ved Tylstrup har jordbæravler Birthe Jacobsen haft selvpluk i 19 år og hun har aldrig før oplevet, at en sæson slutter så tidligt som i år. - Gamle sorter som Corona og Polka er det allerede slut med at plukke for i år, fortæller hun. Hun regner med, at den mere modstandsdygtige sort Florence giver bær til på søndag. Så er det nok også slut for i år, siger hun.

Opsummering:
Jordbærsæsonen har været alt andet end imponerende i år. De røde bær er druknet væk i regn og det betyder at sæsonen kun blev halvt så lang som den plejer.